Allan Day
aday@gnome.org
Ελληνική μεταφραστική ομάδα GNOME
team@gnome.gr 2014-2015
Δημήτρης Σπίγγος
dmtrs32@gmail.com 2015
Θάνος Τρυφωνίδης
tomtryf@gmail.com 2014

# Πτυσσόμενες λίστες

Ένας πτυσσόμενος κατάλογος είναι ένα στοιχείο διεπαφής χρήστη που επιτρέπει στον χρήστη να επιλέξει από έναν κατάλογο αμοιβαία αποκλειόμενων επιλογών. Εμφανίζεται ως ένα κουμπί που, όταν πατηθεί, αποκαλύπτει έναν κατάλογο.

Τα ραδιοπλήκτρα ή ένας κατάλογος προτιμούνται συχνά από έναν πτυσσόμενο κατάλογο, επειδή παρουσιάζουν όλες τις διαθέσιμες επιλογές μονομιάς χωρίς οποιαδήποτε παραπέρα αλληλεπίδραση. Ταυτόχρονα, ένας πτυσσόμενος κατάλογος μπορεί να είναι μια καλύτερη επιλογή όταν:

Ο αριθμός των επιλογών είναι μεγάλος.

Υπάρχει λίγος διαθέσιμος χώρος.

Η λίστα επιλογών μπορεί να αλλάξει με τον χρόνο.

Τα περιεχόμενα του κρυφού μέρους του μενού είναι φανερά από την ετικέτα του και το ένα επιλεγμένο στοιχείο. Για παράδειγμα, εάν έχετε ένα μενού επιλογής με ετικέτα “Μήνας:” με το στοιχείο “Ιανουάριος” επιλεγμένο, ο χρήστης μπορεί να συμπεράνει λογικά ότι το μενού περιέχει τους 12 μήνες του έτους χωρίς να πρέπει να κοιτάξει.

# Γενικές οδηγίες

Ενώ το GTK+ παρέχει ένα ειδικό σύνθετο πλαίσιο γραφικού συστατικού, συνιστάται οι πτυσσόμενοι κατάλογοι να χρησιμοποιούν έναν συνδυασμό ενός κουμπιού και ενός αναδυόμενου παραθύρου. Αυτό επιτρέπει πιο άνετη κύλιση για μεγάλους καταλόγους και επιτρέπει στην αναζήτηση να ενσωματωθεί στον κατάλογο. Χρησιμοποιώντας αυτήν την προσέγγιση επίσης επιτρέπει στο τρέχον επιλεγμένο στοιχείο να εμφανίζεται πάντα.

Αν ο αριθμός των στοιχείων είναι πολύ μεγάλος, δώστε μια λειτουργία αναζήτησης που φιλτράρει τον κατάλογο.

Ονομάστε το κουμπί του πτυσσόμενου καταλόγου με μια ετικέτα κειμένου από πάνω του ή στα αριστερά του, με κεφαλαίο το πρώτο γράμμα. Δώστε ένα πλήκτρο πρόσβασης στην ετικέτα που επιτρέπει στον χρήστη να εστιάσει άμεσα στον πτυσσόμενο κατάλογο.

Χρησιμοποιήστε κεφαλαίο το πρώτο γράμμα για τα στοιχεία του πτυσσόμενου καταλόγου, παραδείγματος χάρη Αλλαγμένη κίνηση.

# Προσαρμοσμένες τιμές

Ένας πτυσσόμενος κατάλογος μπορεί να επιτρέψει να προστεθούν προσαρμοσμένες τιμές σε έναν αριθμό από προκαθορισμένες, ή μπορεί να χρησιμοποιηθεί μόνο για την εισαγωγή και επιλογή από προσαρμοσμένες τιμές.

Βεβαιωθείτε ότι οι προσαρμοσμένες τιμές διατάσσονται με τρόπο που είναι πιο χρήσιμος στους χρήστες. Η αλφαβητική ή χρονική διάταξη είναι συνηθισμένες.

Όταν ένας πτυσσόμενος κατάλογος περιλαμβάνει και προκαθορισμένες και προσαρμοσμένες τιμές, ξεχωρίστε τες σε διακριτές ομάδες μέσα στο κατάλογο.

Επιτρέψτε την αφαίρεση των προσαρμοσμένων τιμών από τον κατάλογο.

Επικυρώστε τις προσαρμοσμένες τιμές καθώς εισέρχονται, για να αποτρέψετε σφάλματα.

Αν ο πτυσσόμενος κατάλογος δέχεται μόνο προσαρμοσμένες τιμές και δεν έχουν εισαχθεί τιμές πιο μπροστά, εμφανίστε την προσαρμοσμένη καταχώριση της τιμής όταν ο πτυσσόμενος κατάλογος είναι ανοικτός, αντί να εμφανίσετε έναν κενό κατάλογο.